სამი ნასერქ დებადჷ 1961 წანაშ 2 კვირკვეს საფრანგეთიშ ნანანოღა პარიზის. დიდა ჟაკლინი ნორმანდიალი ფრანგი რე, მუმა ჯილალი ალჟირალი რე, ნამუქჷთ საფრანგეთშა გინორთჷ ალჟირიშ დუდიშალაშა. სამიქ ირდჷ არხებული ოხორინალს სენ-მარტინიშ შოშეს ამშვი ჯიმაწკჷმა დო დალეფწკჷმა ართო. ართ-ართი ჯიმა ლარბი (ბიბი) ნასერი ხოლო არტისტი რე. გვიანო თიში ფანიაქ დარინალო პარიზიშ ელიურთიშა, ფინტენე-სუ-ბუაშა გინორთჷ.